Koa slėnis
41°02′ š. pl. 7°07′ v. ilg.﻿ / ﻿41.033°š. pl. 7.117°r. ilg.﻿ / 41.033; 7.117 Koa slėnis (port. Vale do Côa) – slėnis ir archeologinė vietovė Portugalijos šiaurės rytuose, Vila Nova de Foz Koa savivaldybėje, prie Koa upės. Vietovė atrasta ~1980 m., statant hidroelektrinę ant Koa upės (dėl šių radinių statybos nutrauktos). ~200 m² plote rasta uolų atskalų, nuolaužų, kuriose išgrandyti įvairūs piešiniai, vaizduojantys arklius, taurus, žmones, apibendrintas figūras. Manoma, kad šie uolų raižiniai sukurti maždaug tarp XXIII ir X tūkstm. pr. m. e. Tiesa, ir vėliau (I a. pr. m. e.– V a., XVII–XX a.) ant Koa slėnio akmenų raižyti įvairūs piešiniai (geometrinės, zoomorfinės figūros, simboliai). Iš viso Koa slėnyje yra 23 archeologinės vietovės, kuriose rasta ~230 senovinių raižinių. Koa slėnis kartu su Siega Verdės archeologine vietove Ispanijoje 1998 m. įtrauktas į UNESCO pasaulio paveldo sąrašą.